Irak / Sisäisen paon ja uudelle alueelle asettumisen edellytykset Irakissa: Takaaja, mukhtarin tai paikallisneuvoston suosituskirje ja turvallisuusselvityksen läpäiseminen

Iraq/ Possibility of internal flight and settling in to an area in Iraq: Sponsor, reference letter from mukhtar or local council and completing the security screening

**Kysymykset**

1 . Mitä turvallisuusselvitys pitää sisällään / mitä se käytännössä tarkoittaa? Mitä edellyttää paikallisten turvallisuustoimijoiden tekemän turvallisuusselvityksen läpäiseminen, jota tarvitaan alueelle asettumisessa osana sisäistä pakoa?
2. Mitä vaatimuksia takaajaan kohdistuu, kuka voi toimia takaajana?
3. Onko suosituskirjeen, takaajan ja turvallisuusselvityksen hankkimisessa tai sisällössä alueellisia eroja?

.

***Questions***

1. What is included in the security clearance/ What does the security clearance mean? What is required from a person to complete the security screening that is needed for settling in to an area as part of internal flight?
2. What are requirements for a sponsor and who is eligible to be a sponsor?
3. Are there differences in requirements between different regions in obtaining the support letter and sponsor, or in the content of the security screening?

## Mitä turvallisuusselvitys pitää sisällään / mitä se käytännössä tarkoittaa?

CIVIC (Center for Civilians in Conflicts) -järjestön[[1]](#footnote-1) mukaan turvallisuustarkastus ei ole standardisoitu prosessi, vaan lääneillä on eri sääntöjä, kriteereitä ja valitusmekanismeja, minkä vuoksi siihen osallistuvat yksilöt ovat alttiita hyväksikäytölle.[[2]](#footnote-2) Global Protection Cluster -järjestön[[3]](#footnote-3) 31.10.2021 julkaiseman Irakin henkilöllisyystodistuksia käsittelevän raportin mukaan turvallisuustarkastuksia hallinnoidaan ja sovelletaan epäyhtenäisesti läänien sisällä ja läänien välillä. Irakin valtion turvallisuuskoneiston sirpaloitumisen vuoksi maassa ei ole keskitettyä tietokantaa turvallisuustarkastuksia varten. Tämä tarkoittaa sitä, että kaikki turvallisuustoimijat eivät välttämättä hyväksy toistensa antamia todistuksia turvallisuustarkastuksen suorittamisesta.[[4]](#footnote-4) UNDP:n lokakuussa 2022 julkaiseman raportin mukaan turvallisuustarkastus koskee useita turvallisuusvirastoja.[[5]](#footnote-5) CIVIC-järjestön mukaan turvallisuus- ja tiedusteluvirastojen myöntämiä todistuksia turvallisuustarkastuksen suorittamisesta ei aina hyväksytä muiden turvallisuustoimijoiden taholta, minkä vuoksi kotiseudulleen palaavat IDP:t saattavat joutua osallistumaan useisiin erillisiin turvallisuustarkastuksiin palatakseen kotiseudulleen.[[6]](#footnote-6)

Norjan maatietopalvelun Landinfon ja Tanskan maahanmuuttoviraston vuonna 2018 julkaisemassa, Pohjois-Irakin turvallisuutta käsittelevässä raportissa kuvataan turvallisuustarkastusta. Raportin mukaan turvallisuustarkastukseen kuuluu hakijan nimen tarkastaminen turvallisuustietokannasta, mikä sisältää terroristeiksi tunnistettujen tai epäiltyjen henkilöiden nimiä. Jokaisella turvallisuustoimijalla on oma itsenäinen tietokantansa. IDP:t saattavat joutua läpäisemään useita erillisiä turvallisuustarkastuksia, jos he joutuvat matkustamaan sellaisten alueiden läpi, missä kulku vaatii turvallisuustarkastusta. Tarkastuksen jälkeen alueelle palaavan henkilön on rekisteröitävä itsensä palaajaksi.[[7]](#footnote-7) Amnesty International -ihmisoikeusjärjestön marraskuussa 2020 julkaisemaan IDP:den asemaa käsittelevään raporttiin tekemiensä IDP:iden, juristien sekä kansainvälisten ja paikallisten avustusjärjestöjen edustajien haastattelujen mukaan turvallisuustarkastuksessa tarkistetaan, että henkilön nimi ei löydy etsintäkuulutettujen ISIS-epäiltyjen listalta, minkä lisäksi häntä kuulustellaan. Amnestyn mukaan tätä toimenpidettä ei olla kirjattu lakiin, eikä se päde Irakin kansalaisiin, jotka eivät ole siirtymään joutuneita (eng. *displaced*).[[8]](#footnote-8) CIVICin huhtikuussa 2021 julkaiseman IDP:iden asemaa koskevassa raportissa kerrotaan, että jos turvallisuustarkastukseen osallistuvan henkilön nimi löytyy tietokannasta hänet pidätetään ja häntä kuulustellaan.[[9]](#footnote-9) CIVICin mukaan turvallisuustarkastuksen läpäisevät IDP:t saavat asiakirjan, jonka mukaan he ovat läpäisseet turvallisuustarkastuksen ja todetaan, että heidän nimiään ei ole ISIS-jäseniä koskevissa tietokannoissa. Näitä asiakirjoja myöntävät pormestari ja siviiliviranomaiset yhdessä turvallisuusviranomaisten ja mukhtarin kanssa käymän konsultaation perusteella.[[10]](#footnote-10)

International Crisis Group -järjestön joulukuussa 2019 Nineven IDP-leirin hallinnoinnista vastaavan virkahenkilön kanssa tekemän haastattelun mukaan turvallisuustarkastukset ovat pakollisia maan sisäiseen siirtymään joutuneille henkilöille, jotka hakevat erilaisia virallisia asiakirjoja. Turvallisuustarkastukseen kuuluu useiden turvallisuustoimijoiden tekemiä tarkistuksia ja turvallisuustarkastus nojaa usein keskeisesti mukhtarin[[11]](#footnote-11) tekemiin arviointeihin. Mukhtar on vastuussa hänen kotialueensa johtamisesta ja sen asukkaiden ja valtion välisen vuorovaikutuksen hallinnoimisesta, mukaan lukien alueelle saapuvien henkilöiden rekisteröimisestä. Osana tarkastusprosessia turvallisuuspalvelu yleensä pyytää mukhtaria varmistamaan, että alueelle saapuvalla henkilöllä ei ole ISIS-yhteyksiä.[[12]](#footnote-12)

UNDP:n (United Nations Development Program) ISIS-yhteyksistä epäiltyjen henkilöiden paluuta, sekä naisten ja lasten uudelleenintegrointia käsittelevässä lokakuussa 2022 julkaistussa raportissa kerrotaan tapauksista, joissa perheet eivät ole kyenneet palaamaan kotiseudulleen, sillä he eivät ole kyenneet löytämään henkilöitä, jotka olisivat voineet todistaa, etteivät he ole liitoksissa ISISiin.[[13]](#footnote-13)

### Mitä edellyttää paikallisten turvallisuustoimijoiden tekemän turvallisuusselvityksen läpäiseminen?

UNOCHAn (United Nations Office for the Coordination of Humanitarian Affairs) mukaan turvallisuustarkastuksista puuttuu usein läpinäkyvyys, minkä vuoksi niiden lopputulokset ovat ennalta-arvaamattomia. Kielteisen vastauksen saaneella ei usein ole laillisia keinoja päätöksen haastamiseksi. Joissain tapauksissa siviiliviranomaiset, aseelliset ja turvallisuusjoukot ja/ tai yhteisö- tai heimojohtajat ovat vaatineet palaajia tuomitsemaan heidän ISIS-yhteyksistä epäillyt sukulaisensa, jotta he läpäisevät turvallisuustarkastuksen. Niihin liittyy myös UNOCHAn mukaan suuria hallinnollisia maksuja.[[14]](#footnote-14) HRW:n (Human Rights Watch) -ihmisoikeusjärjestön mukaan turvallisuustarkastusten kielteisen vastauksen saamiseen ei ole olemassa valitusprosessia.[[15]](#footnote-15) Norjan ja Tanskan pakolaisapu-järjestöjen syyskuussa 2022 julkaiseman paperittomien asemaa käsittelevän raportin mukaan Irakin sisäministeriö ohjeisti siviiliasioista päättäviä virastoja käsittelemään henkilöllisyysasiakirjahakemuksia huolimatta siitä, ovatko hakijat läpäisseet turvallisuustarkastusta. Tätä direktiiviä ei kuitenkaan toimeenpanna johdonmukaisesti. Järjestöjen mukaan järjestelmän uusimista siten, että päätöksistä olisi mahdollista valittaa, ei olla toteuttamassa.[[16]](#footnote-16)

Norjan Pakolaisavun syyskuussa 2022 julkaiseman pakolaisleireillä asuvien henkilöiden tarvekartoituksen mukaan henkilöllisyysasiakirjojen hankkiminen on liitoksissa turvallisuustarkastuksen läpäisemiseen.[[17]](#footnote-17) Norjan ja Tanskan pakolaisapu -järjestöjen mukaan turvallisuustarkastus on nivoutunut yhteen henkilöllisyysasiakirjojen hankkimisen kanssa.[[18]](#footnote-18) UNOCHAn Irakin humanitaarisia tarpeita käsittelevän, maaliskuussa 2022 julkaiseman artikkelin mukaan henkilöllisyystodistusten puute voi rajoittaa maan sisäiseen siirtymään joutuneiden henkilöiden pääsyä turvallisuustarkastukseen.[[19]](#footnote-19) HRWn mukaan turvallisuustarkastukset ovat käytössä alueilla, joissa ISISillä oli läsnäoloa. Järjestön mukaan alueelle muuttavien on saatava leima Irakin turvallisuusjoukoilta, ennen kuin he voivat hakea heiltä puuttuvia henkilöllisyystodistuksia.[[20]](#footnote-20)

Palaajan ja ISISin välillä saatetaan tehdä Landinfon haastatteleman kansainvälisen järjestön edustajien mukaan sen perusteella, että henkilöllä on sama nimi ISIS-jäsenen kanssa. Landinfon haastattelemien Norjan Pakolaisapu-järjestön edustajien mukaan mitä pidempään henkilö viettää aikaa pois kotiseudultaan, sen enemmän se saattaa nostaa epäilyjä tätä henkilöä kohtaan mahdollisista ISIS-yhteyksistä. Landinfon haastatteleman Yhdysvaltojen konsulaatin mukaan henkilöihin, jotka pakenivat alueelta samaan aikaan kun ISIS lyötiin voi kohdistua epäilyjä ISIS-yhteyksistä. Landinfon haastatteleman lähteen mukaan henkilön asuminen ISISin hallinnoimilla alueilla sen vallassaolon aikana voi johtaa häneen kohdistuneisiin suurempiin turvallisuustoimenpiteisiin.[[21]](#footnote-21)

HRW arvioi 3.6.2021 julkaisemassaan IDP-leirien sulkemista koskevassa artikkelissa, että jos turvallisuustarkastukseen osallistuvalla henkilöllä havaitaan olevan sukulaisia joilla epäillään olevan yhteyksiä ISISiin, hän ei läpäise turvallisuustarkastusta.[[22]](#footnote-22) UNDP:n mukaan perheillä, joilla koeataan olevan ISIS-yhteyksiä on lukuisia hallinnollisia esteitä saada turvallisuustarkastuksia.[[23]](#footnote-23) UNHCR:n mukaan ISISin aiemmin hallinnoimilta alueilta kotoisin olevat sunniarabit tai sunniturkmeenit joutuvat suuremman tarkastelun kohteeksi kuin muut, ja heiltä saatetaan kieltää pääsy turvallisuustarkastukseen.[[24]](#footnote-24) Australian ulko- ja kauppaministeriön Irakia käsittelevän tammikuussa 2023 julkaiseman maatietoraportin mukaan ISIS-yhteyksistä epäillyt henkilöt (johtuen esimerkiksi heidän sukunimestään, heimotaustastaan, tai synnyintaustastaan) eivät usein läpäise turvallisuustarkastusta. Heidän ei täten ole mahdollista saada kansallista henkilöllisyyskorttia tai muita henkilöllisyystodistuksia.[[25]](#footnote-25) Yhdysvaltojen ulkoministeriön Irakia käsittelevän vuoden 2022 ihmisoikeusraportin mukaan viranomaiset kieltävät usein turvallisuustarkastuksen kotialueelleen pyrkiviltä, ISIS-kytköksistä epäillyiltä IDP-kotitalouksilta.[[26]](#footnote-26) Norjan Pakolaisavun mukaan perheitä joilla on epäiltyjä yhteyksiä ISISiin estetään palaamasta heidän kotiseuduilleen, sillä he eivät saa lupia Irakin viranomaisilta paluuseen, eikä heillä ole siihen vaadittavia henkilöllisyysasiakirjoja.[[27]](#footnote-27)

Landinfon ja Tanskan maahanmuuttoviraston raportin mukaan paikallisjohtajilla, kuten mukhtareilla ja sheikeillä on tärkeä rooli paluiden sallimisessa. Paikallisyhteisöt saattavat kieltää perheitä palaamasta kotiseudulleen. Paikalliset heimodynamiikat saattavat vaikuttaa siihen hyväksytäänkö henkilöä palaamaan alueelle.[[28]](#footnote-28) UNDP:n mukaan IDP-taustaiset naisjohtoiset perheet kohtaavat suurempia hallinnollisia esteitä johtuen heimokulttuuriin liittyvistä tavoista ja perinteistä. Joskus naiset eivät voi päästä itse tai lastensa kanssa turvallisuustarkastukseen tai saada henkilöllisyystodistuksia. Niillä naisilla, joiden aviomiehet ovat pidätettyjä, etsintäkuulutettuja, kadonneita, tai joiden kohtalo on tuntematon, on merkittäviä vaikeuksia saada turvallisuustarkastuksen läpäisytodistusta.[[29]](#footnote-29)

IOM (International Organization for Migration) kuvailee vataputusprosesseja, joihin IDP:t ryhtyvät vapautuakseen ISIS-kytköksiin liittyvistä epäilyistä, voidakseen palata kotialueelleen ja integroitua sinne uudelleen. Ikhbar on prosessi, jossa ISIS-yhteyksistä epäilty henkilö ilmiantaa ISIS-yhteyksistä epäillyn sukulaisensa tutkivalle tuomarille. Tämä perustuu IOM:n mukaan Irakin terrorismilainsäädäntöön. IOM:n mukaan turvallisuustoimijat monilla alueilla ovat vaatineet IDP:iltä tätä ehtona sille, että he voivat palata kotiseudulleen. Heimolainsäädäntöön perustuvassa bara’r-toimenpiteessä henkilö karkotetaan hänen heimostaan ja tabriya-toimenpiteessä hän kieltää ISIS-yhteyksistä epäillyn sukulaisensa. Näiden kautta henkilö voi saada anteeksi ja se mahdollistaa paluun alueelle.[[30]](#footnote-30) Global Protection Cluster-järjestön mukaan lainopillista apua antavat tahot eivät anna neuvoja ikhbariin ja tabriyaan liittyvissä kysymyksissä useiden suojeluun liittyvien kysymysten vuoksi. Järjestön mukaan ne rikkovat useita ihmisoikeusperiaatteita (kuten yksilöllisen rikosvastuun ja oikeusprosessin periaatetta, sekä liikkumisen ja asumisen vapautta). Lisäksi sillä prosessit aiheuttavat merkittävää psykologista stressiä niille, joilta vaaditaan heidän perheenjäsentensä tuomitsemista. Prosessit voivat lisätä suojeluun liittyviä riskejä henkilölle johtuen siitä, että jotkin ryhmät voivat tulkita tabriyan todentavan henkilön yhteyden ääriryhmiin. Näiden lisäksi prosessit heikentää henkilöä edustavien juristien turvallisuutta.[[31]](#footnote-31)

UNDP:n mukaan joillain ISISin hallussa olleilla alueilla paikallisjohtajat ovat kehottaneet oikeuslaitosta hyväksymään, että jos vangitun, kadonneen tai kuolleen ISIS-jäsenen vaimo, isä, sisko tai muu sukulainen tekee rikosilmoituksen tuntemastaan ISISin jäsenestä, tuomarin tulisi sallia näiden henkilöiden pääsy turvallisuustarkastukseen.[[32]](#footnote-32) UNDP:n raportin mukaan paikallisjohtajat Anbarin läänissä suostuttelivat oikeuslaitoksen tällaiseen menettelyyn. Sitä kutsutaan ”vapautukseksi” (eng. *acquittal*) ja sillä ei ole perustaa Irakin lainsäädännössä, mutta oikeuslaitos on omaksunut sen käytön. Joissain osissa Nineven lääniä käytäntö on kohdannut heimojen vastustusta. Muilla alueilla henkilöihin, jotka ovat saaneet vapautuksen on kohdistunut eristämistä, uhkailua ja hyökkäyksiä. Naiset, jotka eivät suostu tuomitsemaan ISISiin liitoksissa olevia sukulaisiaan tai miehiään eivät pääse turvallisuustarkastukseen. Oli tällaisella naisella turvallisuustarkastus tehtynä tai ei, heidän paikallisyhteisönsä kieltäisivät heitä palaamasta.[[33]](#footnote-33) Maailmanpankin tammikuussa 2022 julkaistussa raportissa käsitellään paikallisia rauhansopimuksia ja ISIS-yhteyksistä epäiltyjen perheiden paluita Irakissa. Raportin mukaan paikalliset rauhansopimukset nojaavat Irakin valtion tekemiin turvallisuustarkastuksiin, joissa varmistetaan, ettei henkilöllä ole yhteyksiä ISISiin. Raportin mukaan niitä kohdistetaan yleisesti perheyksikköihin, mikä tarkoittaa, että jos perheen isä ei läpäissyt tarkastusta, ei sitä läpäissyt myöskään hänen vaimonsa tai lapsensa.[[34]](#footnote-34)

## Mitä vaatimuksia takaajaan kohdistuu, kuka voi toimia takaajana?

Landinfon ja Tanskan maahanmuuttoviraston raportin mukaan takaajavaatimus ei perustu lakeihin, oikeudellisiin normeihin. Takaajiin liittyviä sääntöjä sovelletaan tapauskohtaisesti.[[35]](#footnote-35) UNHCR:n marraskuussa 2022 julkaiseman, Irakin sisällä tehtävään muuttoon tarvittavia asiakirjoja käsittelevän raportin mukaan tietylle alueelle muuttamiseen tarvittavat takaaja ja muut pääsyvaatimuksiin liittyvät käytännöt eivät perustu lakiin, eikä niitä olla tuotu virallisesti esiin missään.[[36]](#footnote-36) UNHCR:n mukaan takaajavaatimus tarkoittaa käytännössä sitä, että henkilön joka haluaa muuttaa tietylle alueelle, jossa on voimassa takaajavaatimus, on tunnettava alueella asuva henkilö, joka on valmis toimimaan hänen takaajanaan. Takaaja varmistaa, että alueelle muuttava henkilö ei ole turvallisuusriski.[[37]](#footnote-37)

Tutkijoiden Jacqueline Parryn, Yousif Khalid Khoshnawin ja Siobhan O’Neilin marraskuussa 2022 julkaisemassa ISIS-yhteyksistä epäiltyjen lapsien ja perheiden kuntoutusta ja uudelleenintegrointia koskevassa raportissa kuvataan takausprosessia. Sen mukaan takaus edellyttää luotetun yhteisön jäsenen, usein sukulaisen, mutta joskus heimojohtajan tai muun merkittävän yhteisön jäsenen, virallisesti vakuuttavan paikallisviranomaisille tukensa alueelle muuttavalle perheelle.[[38]](#footnote-38)

Maailmanpankin paikallisia rauhansopimuksia ja ISIS-yhteyksistä epäiltyjen henkilöiden paluita käsittelevän raportin mukaan heimojohtajat ovat ottaneet aktiivisen roolin heidän heimonsa jäsenten paluiden fasilitoinnissa. Heimojohtajat ovat raportin mukaan ottaneet käyttöön heimolakiin perustuvia käytänteitä ISIS-yhteyksistä epäiltyjen henkilöiden paluiden hallinnoimisessa ja vastatakseen paikallisyhteisöjen, sekä ISISin harjoittaman väkivallan uhrien huoliin. Raportin mukaan näihin tapoihin kuuluu takausjärjestelmä, jossa heimon sheikki toimii takaajana alueelle palaavan perheen päähenkilölle, jotta tämä henkilö voi osallistua valtion järjestämään turvallisuustarkastukseen. Heimopäällikkö antaa luvan henkilölle tai perheelle palata heidän kotiseudulleen, sekä hyväksyy palaavan perheen tekemän ylhäällä kuvatun ”vapautuksen”, missä he katkaisevat välit ISIS-yhteyksistä epäiltyihin sukulaisiinsa tuomarin tai heimokomitean edessä.[[39]](#footnote-39)

IOM:n 24.1.2021 julkaiseman paluiden esteitä käsittelevän raportin mukaan heimolakiin perustuvassa takausjärjestelemässä (ar. *kafala*) paikallisyhteisön johtajat (kuten heimojen sheikit) takaavat maan sisäiseen siirtymään joutuneiden henkilöiden paluun alueelle. He tekevät tämän antamalla turvallisuustarkastuksesta vastaaville Irakin turvallisuusjoukoille todistuksen, missä todistetaan, että alueelle muuttava henkilö ei ole tehnyt rikoksia, vaikka hänellä olisikin perheensä kautta yhteyksiä ISISiin.[[40]](#footnote-40)

YK:n turvallisuusneuvoston 11.11.2021 julkaistussa raportissa koskien turvallisuusneuvoston päätöksen numero 2576:n[[41]](#footnote-41) toteuttamista Irakissa, kerrotaan Irakin hallituksen toteuttamista Syyrian Al-Holin pakolaisleireillä asuvien IDP:iden paluista heidän kotiseuduilleen Ninevessä, Salah al-Dinissä ja Anbarissa. Raportissa kerrotaan, että henkilöt palasivat leiriltä heidän takaajansa kanssa, joka oli kotiseudun yhteisön jäsen, usein palaajan sukulainen.[[42]](#footnote-42)

Takaajan olemisen edellytyksiin liittyviä alueellisia eroavaisuuksia käsitellään tarkemmin kohdassa 4.

## Onko suosituskirjeen, takaajan ja turvallisuusselvityksen hankkimisessa tai sisällössä alueellisia eroja?

Saatavilla olevista lähteistä löytyi seuraavia tietoja suosituskirjeeseen, takaajaan ja turvallisuuselvitykseen liittyvistä vaatimuksista ja käytänteistä alueittain:

* **Bagdad:** UNHCR:n mukaan Bagdadin ulkopuolelta kotoisin olevalla henkilöllä, huolimatta hänen etnisestä tai uskonnollisestä taustastaan, on oltava kaksi takaajaa siiitä naapurustosta, minne hän on muuttamassa ja suosituskirje paikalliselta mukhtarilta tai paikallisneuvostolta. Takaajien tulee olla henkilön mukana tämän vieraillessa mukhtarin tai paikallisneuvoston luona. Suosituskirjeen hakemisen yhteyteen kuuluu 2000–5000 dinaarin maksu riippuen mukhtarista. Yleisesti kaksi takaajaa, suosituskirje hallinnolliselta taholta (mukhtar, paikallisneuvosto tai pormestari) ja turvallisuustarkastus ovat riittävät toimenpiteet muuttamiselle Bagdadiin, asunnon vuokraamiseen, sekä työntekoon.[[43]](#footnote-43)

IOM:n mukaan kaupunkiin muuttavien on läpäistävä turvallisuustarkastus. He tarvitsevat tähän henkilöllisyystodistukset, sekä takaajan, joka voi olla mukhtar tai kaksi asukasta naapurustosta, johon he haluavat muuttaa.[[44]](#footnote-44)

.

* **Anbar:** IOM:n mukaan Anbarin läänin itäosassa sijaitsevan al-Amiriyan alueelle muuttavilta vaaditaan turvallisuustarkastus, mitä varten heillä on oltava henkilöllisyystodistukset.[[45]](#footnote-45) Tutkijoiden Mac Skeltonin ja Zmkan Ali Saleemin mukaan Anbarin läänin itä- ja länsiosien periferioissa Hashd al-Shaabi-militiat[[46]](#footnote-46) ja heimot voivat estää IDP:itä palaamasta alueelle.[[47]](#footnote-47)
* **Diyala:** UNHCR:n mukaan Diyalan läänin ulkopuolelta kotoisin oleva henkilö, huolimatta hänen etnisestä tai uskonnollisesta taustastaan, tarvitsee yhden takaajan naapurustosta, johon hän muuttaa, sekä suosittelukirjeen mukhtarilta, paikallisneuvostolta, tai piirikunnan tai kunnan (eng. *district or sub-district*) pormestarilta. Henkilöt, jotka haluavat muuttaa Khanaqinin piirikunnassa sijaitseviin Pohjois- Muqdadiyan tai Saadiyan alueiden kyliin, sekä Khalisin piirikunnan al-Udhimin alueen pohjoispuolella sijaitseviin kyliin tarvitsevat suosittelukirjeet mukhtarilta (tai paikallisneuvostolta tai pormestarilta), kansalliselta turvallisuuspalvelulta ja kansalliselta tiedustelupalvelulta (INIS)[[48]](#footnote-48).[[49]](#footnote-49)
* **Kirkuk:** UNHCR:n mukaan Kirkukin kaupungin ulkopuolelta kotoisin oleva henkilö, huolimatta hänen etnisestä tai uskonnollisesta taustastaan, tarvitsee suosittelukirjeen mukhtarilta (tai paikallisneuvostolta) siitä naapurustosta, mihin hän on muuttamassa. Suosittelukirje on luovutettava lähimmälle poliisiasemalle ja se on tarkistutettava ja leimautettava sisäministeriön tiedusteluosaston paikallistoimiston toimesta kyseisessä naapurustossa. Suosittelukirjeeseen kuuluu biometriset tunnistetiedot jokaisesta naapurustoon muuttavasta perheenjäsenestä. Suosittelukirje on ilmainen, mutta mukhtar tai paikallisneuvosto voi kuitenkin pyytää siitä pienen maksun.[[50]](#footnote-50)

IOM:n mukaan Kirkukin kaupunkiin muuttavien on läpäistävä turvallisuustarkastus. Tähän sinne muuttavat tarvitsevat henkilöllisyystodistuksen. IOM:n mukaan viranomaiset ovat auttaneet hakijoita tilanteissa, joissa he ovat kadottaneet henkilöllisyystodistuksensa.[[51]](#footnote-51) Amnesty Internationalin marraskuussa 2021 julkaisemaan raporttiin haastatellut IDP:t kertoivat, että Kirkukista kotoisin olevat henkilöt joutuvat suorittamaan ylimääräisiä toimenpiteitä siviiliviranomaisten vaatimana, että he saavat henkilöllisyysasiakirjat. Näihin kuuluivat useiden todistajien kerääminen, jotka todistavat, että hakijalla, tai heidän sukulaisillaan (eng. *extended family*) ei ole yhteyksiä ISISiin tai se, että esittää mukhtarin, heimon edustajan tai viranomaisten allekirjoittaman tai leimaaman samansuuntaisen asiakirjan, missä todetaan ettei hakijalla tai hänen suvullaan ole yhteyksiä ISISiin.[[52]](#footnote-52)

* **Nineve:** Amnesty Internationalin marraskuussa 2021 julkaisemaan raporttiin haastatellut IDP:t kertoivat, että Nineven läänistä kotoisin olevat henkilöt joutuvat suorittamaan ylimääräisiä toimenpiteitä siviiliviranomaisten vaatimuksesta saadakseen henkilöllisyysasiakirjat. Näihin kuuluivat Amnestyn mukaan useiden todistajien kerääminen, jotka todistavat, että hakijalla, tai heidän sukulaisillaan (eng. extended family) ei ole yhteyksiä ISISiin tai se, että esittää mukhtarin, heimon edustajan tai viranomaisten allekirjoittaman tai leimaaman samansuuntaisen asiakirjan, missä todetaan, ettei hakijalla tai hänen suvullaan ole yhteyksiä ISISiin.[[53]](#footnote-53)
* **Mosul (Nineven läänin pääkaupunki):** UNHCR:n mukaan Mosulin kaupungin ulkopuolelta kotoisin olevan henkilön, huolimatta hänen etnisestä tai uskonnollisesta taustastaan, tulee sinne muuttaakseen läpäistä turvallisuusjoukkojen suorittama turvallisuustarkastus, jotka pääasiallisesti ovat Nineven läänin tiedustelu- ja terrorisminvastainen direktoraatti. Turvallisuustarkastus on läpäistävä ennen muuttoa Mosulin kaupunkiin. Turvallisuustarkastukseen pääsyyn tehdään hakemus hakijan synnyinpaikkakunnalla (eng. *area of origin*). Tämä tarkoittaa sitä, että ulkomailla asuvan irakilaisen, joka ei ole Mosulin kaupungista kotoisin ja joka haluaisi muuttaa sinne, tulisi palata synnyinpaikkakunnalleen hakeakseen pääsyä turvallisuustarkastukseen. Ne ihmiset, joiden muutto Mosulin kaupunkiin on hyväksytty, eivät tarvitse takaajaa. Heidän on kuitenkin rekisteröidyttävä mukhtarille tai paikallisneuvostolle siinä naapurustossa, johon he muuttavat. Rekisteröinti tehdään vain kerran, eikä siihen liity maksuja.[[54]](#footnote-54)

IOM:n mukaan Itä-Mosuliin muuttavien henkilöiden on läpäistävä turvallisuustarkastus, jos he olivat joutuneet maan sisäiseen siirtymään ennen kuin sotilasoperaatio kaupungin uudelleenvaltauksesta ISISiltä alkoi. Hakijalla on oltava turvallisuustarkastusta varten henkilöllisyystodistuksia.[[55]](#footnote-55) IOM:n mukaan Länsi-Mosuliin muuttavien henkilöiden on läpäistävä turvallisuustarkastus, jos he olivat joutuneet maan sisäiseen siirtymään ennen kuin sotilasoperaatio kaupungin uudelleenvaltaus ISISiltä alkoi. Turvallisuustarkastusta varten hakijalla on oltava henkilöllisyystodistukset.[[56]](#footnote-56)

Al-Quds al-Arabi median 8.12.2020 julkaisemaan artikkeliin haastateltiin mosulilaista naista, jonka täytyi läpäistä turvallisuustarkastus saadakseen terrorismin uhreille maksettavaa julkista tukea. Hän kertoi, että toimenpide oltiin keskeytetty yli vuoden ajaksi, myöhäistäen sen suorittamista. Hänen mukaansa hänen kaltaisiaan henkilöitä, jotka odottivat turvallisuustarkastukseen pääsyä oli ”tuhansia”.[[57]](#footnote-57) Yaqin Newsin 4.9.2021 julkaisemaan artikkeliin haastatellun Nineven läänissä korvausasioihin keskittyvän komitean johtajan mukaan tuhansia paluuprosesseja oltiin pysäytetty turvallisuustoimenpiteiden vuoksi.[[58]](#footnote-58)

* **Salah al-Din:** IOM:n mukaan Tuz Khumatun kaupunkiin saapuvien on läpäistävä turvallisuustarkastus, että he pääsevät peruspalveluiden ja oikeuksien piiriin. Viranomaiset ovat raportoineet IOM:lle, että jotkut IDP:t kohtaavat etnis-uskonnollisen taustansa vuoksi monenlaisia ongelmia ja suuria riskejä yrittäessään päästä turvallisuustarkastukseen.[[59]](#footnote-59) IOM:n mukaan Samarran kaupunkiin muuttavien on läpäistävä turvallisuustarkastus. Turvallisuustarkastuksen läpäisemiseksi henkilöllä on oltava henkilöllisyystodistus. Samarran paikallisviranomaiset ovat raportoineet IOM:lle, että he ovat auttaneet sinne muuttavia henkilöitä tilanteissa, joissa he ovat kadottaneet henkilöllisyystodistuksensa.[[60]](#footnote-60) Amnesty Internationalin marraskuussa 2021 julkaisemaan raporttiin haastatellut IDP:t kertoivat, että Salah al-Dinistä kotoisin olevat henkilöt joutuvat suorittamaan ylimääräisiä toimenpiteitä siviiliviranomaisten vaatimana, saadakseen henkilöllisyysasiakirjoja. Näihin kuuluivat useiden todistajien kerääminen, jotka todistavat, että hakijalla, tai heidän sukulaisillaan (eng. extended family) ei ole yhteyksiä ISISiin tai se, että esittää mukhtarin, heimon edustajan tai viranomaisten allekirjoittaman tai leimaaman samansuuntaisen asiakirjan, missä todetaan, ettei hakijalla tai hänen suvullaan ole yhteyksiä ISISiin.[[61]](#footnote-61)
* **Eteläiset läänit:** UNHCR:n mukaan Babylonin, Basran, Dhi-Qarin, Kerbalan, Missanin, Muthannan, Najafin, Qadissiyan ja Wassitin läänien ulkopuolelta kotoisin oleva henkilö, huolimatta hänen etnisestä tai uskonnollisesta taustastaan, tarvitsee näihin lääneihin muuttaakseen paikallisen takaajan, sekä suosittelukirjeen mukhtarilta, paikallisneuvostolta tai pormestarilta. Takaajan on oltava läsnä hakijan vieraillessa mukhtarin (tai paikallisneuvoston tai pormestarin) luona. Suosittelukirjeen hakemiseen kuuluu 2000–5000 dinaarin maksu riippuen mukhtarista. Hakijan on lisäksi läpäistävä turvallisuustarkastus, minkä suorittaa relevantti läänintason turvallisuusjoukkojen operatiivinen johto-osasto (eng. *Operations command*). Tämän lisäksi paikallisten turvallisuusjoukkojen (kuten Hashd al-Shaabi -militioiden) suorittamaa turvallisuustarkastusta saatetaan vaatia hakijalta.[[62]](#footnote-62)

IOMn mukaan Babylonin läänissä sijaitsevaan Musayabin kaupunkiin muuttamista varten henkilön on läpäistävä turvallisuustarkastus, mihin hän tarvitsee henkilöllisyystodistuksen.[[63]](#footnote-63)

* **Dohuk (Irakin Kurdistan):** UNHCR:n mukaan jäädäkseen Dohukiin pidemmäksi kuin 30 päivän ajaksi, toisesta Irakin Kurdistanin läänistä kotoisin olevan henkilön on hankittava asumisen todistekirje mukhtarilta siitä naapurustosta, johon he haluavat muuttaa. Muuttoon on myös saatava lupa kuvernöörin toimistolta, Asayishin[[64]](#footnote-64) Dohukin virastolta, sekä alkuperäisen asuinpaikkakunnan lääninhallinnolta. hankkia Dohukiin uusi asumiskortti. Kun asumiskortti on siirretty tai myönnetty, henkilö/ perhe voi pyytää siviilisäätyrekisteröinnin vaihtamista Dohukiin ja myöhemmin hankkia/ uusia CISD/UNID kortin Dohukissa. He voivat myös pyytää ruokakortin[[65]](#footnote-65) siirtoa Dohukiin.

Kurdistanin ulkopuolelta (mukaan lukien kiistanalaisilta alueilta) kotoisin olevat kurdit ja jesidit saavat siirtää asumiskorttinsa Dohukin lääniin. Heidän tulee kuitenkin ensin pyytää aiemman asumiskorttinsa peruuttamista kotipaikassaan, mikä täytyy tehdä henkilökohtaisesti (edustajan käyttö ei ole sallittua). Henkilölle lähetetään kirje, joka vahvistaa asumiskortin peruuttamisen. Kun asumiskortti myönnetään ensimmäistä kertaa, on prosessi sama kuin Kurdistanin sisällä muuttavilla irakilaisilla (kuvattu yllä), mutta hakijan tulee lisäksi hankkia Asayih-koodi[[66]](#footnote-66) Asayihin pääesikunnalta. Kun Kurdistanin ulkopuolelta tulevat kurdit ja jesidit ovat muuttaneet aiemman asumiskorttinsa Dohukiin tai hankkineet uuden asumiskortin, he pääsevät peruspalveluiden piiriin. He eivät voi kuitenkaan hankkia/ uusia CSID/UNID korttiaan[[67]](#footnote-67) Dohukissa (vaan heidän tulee palata aiemmalle asuinpaikkakunnalleen). He eivät voi myöskään pyytää ruokakortin siirtoa Dohukiin.

Irakin Kurdistanin ulkopuolelta kotoisin olevat henkilöt, jotka haluavat pysyä Dohukissa pidempään kuin 30 päivää tarvitsevat takaajan siitä naapurustosta mihin he haluavat muuttaa. Hakijan on yhdessä Dohukin läänistä kotoisin olevan takaajan kanssa vierailtava paikallisessa Asayishin toimistossa, kun he tekevät hakemuksen oleskeluluvalle. Työnantaja voi toimia sellaisten henkilöiden takaajina, joilla on tavanomainen työlupa Irakin Kurdistaniin. Työnantajan on tässä tapauksessa yleensä luovutettava kopio henkilön työsopimuksesta Asayishille. Asayish voi myöntää enintään kuusi kuukautta voimassa olevia oleskelulupia, jotka ovat mahdollista uusia. Irakin Kurdistanin ulkopuolelta kotoisin olevat henkilöt eivät voi uusia heidän asumiskorttiaan Dohukissa, vaan heidän on palattava kotipaikkakunnalleen tehdäkseen sen. He eivät voi myöskään siirtää heidän CSID/UNID tai ruokakorttejaan Dohukiin.[[68]](#footnote-68)

IOM:n mukaan Dohukiin muuttavien on läpäistävä turvallisuustarkastus muuttaakseen sinne. Heillä on oltava henkilöllisyystodistus tätä varten. Epäiltyjen ISIS-jäsenten perheenjäsenet eivät voi saapua Dohukiin. Heitä ei pidätetä, vaan heidät käännetään pois läänistä. IDP:t jotka ovat syyllistyneet rikoksiin karkotetaan läänistä.[[69]](#footnote-69)

* **Erbil (Irakin Kurdistan):** UNHCR:n mukaan toisesta Irakin Kurdistanin läänistä kotoisin olevien henkilöiden, jotka haluavat muuttaa Erbiliin on rekisteröidyttävä Asayishin toimistossa, joka sijaitsee siinä naapurustossa, johon he haluavat muuttaa. Rekisteröityminen on tehtävä 48 tunnin sisällä saapumisesta, jos he saapuvat lentokoneella ja 30 päivän sisällä saapumisesta, jos he saapuvat teitä pitkin. Tämän jälkeen heidän on rekisteröidyttävä paikallisen mukhtarin luona. Irakin Kurdistanista kotoisin olevat henkilöt voivat pyytää asumiskorttinsa siirtoa Erbiliin tai hakea sitä Erbilissä.

Irakin Kurdistanin ulkopuolelta kotoisin olevien arabien ja turkmeenien, joilla on hallussaan ”turvallisuustakuukortti” (eng. *security guarantee card*), joka tunnetaan UNHCR:n mukaan myös oleskelulupana, voivat asua vuokra-asunnossa, työskennellä ja käyttää julkisia terveys- ja opetuspalveluita. Heidän on vakiinnutettava oleskelunsa Erbilissä Asayishilla, joka myöntää pidennyksiä turvallisuustakuukortteihin. Turvallisuustakuukortin voimassaoloaikaa voidaan pidentää enintään vuodella, jos hakijalla on voimassa oleva työ- tai vuokrasopimus. Niillä, joilla ei ole voimassa olevaa työ- tai vuokrasopimusta pidennystä voidaan antaa enintään 30 päivän ajaksi, minkä jälkeen heidän on haettava uutta pidennystä. Yksittäiset arabi- tai turkmeenihakijat (miehet tai naiset) saavat yleensä vain yhden kuukauden voimassa olevan turvallisuustakuukortin. UNHCR:n mukaan heillä on kortin lyhyen voimassaolon vuoksi vaikeuksia löytää töitä. Työnantaja voi antaa turvallisuustakuukortin yksittäisille arabi- tai turkmeenihakijoille, mutta näitä myönnetään UNHCR:n mukaan vain harvoin.

Kristittyjen, jesidien ja muiden vähemmistöryhmien edustajien ei tarvitse hakea turvallisuustakuukorttia muuttaakseen Erbiliin. Heidän on kuitenkin rekisteröidyttävä Asayishille siinä naapurustossa, johon he haluavat muuttaa. Tämän jälkeen heidän on rekisteröidyttävä naapuruston mukhtarille. Irakin Kurdistanin ulkopuolelta kotoisin olevat henkilöt eivät voi siirtää heidän asumiskorttiaan Erbiliin tai hankkia asumiskorttia Erbilistä. He eivät täten voi siirtää heidän ruokakorttiaan Erbiliin tai hankkia tai uusia heidän CSID/UNID-korttiaan.[[70]](#footnote-70)

* **Suleimania (Irakin Kurdistan):** UNHCR:n mukaan Irakin Kurdistanista kotoisin olevan henkilön, joka haluaa muuttaa Suleimaniaan on käytävä Asayishin Suleimanian läänin virastossa haastattelussa. Hakijalle (ja hänen perheelleen), annetaan tämän jälkeen uusi Asayish-koodi, joka varmistaa Suleimanian Asayishin tuntevan heidät. UNHCR:n mukaan jesideihin ja kurdeihin, jotka ovat kotoisin Irakin Kurdistanin ulkopuolelta, pätee sama menettely, kuin Irakin Kurdistanista kotoisin oleviin henkilöihin Tehdäkseen vuokrasopimuksen hänen on kuitenkin siirrettävä asumiskorttinsa sijainti Suleimaniaan tai hankittava uusi asumiskortti Suleimaniasta. Kun he ovat siirtäneet tai saaneet uuden asumiskortin, he voivat hankkia uuden ruokakortin Suleimaniasta. He eivät kuitenkaan voi hankkia tai uusia heidän CSID/UNID-korttiaan Suleimaniassa, vaan heidän on tehtävä se kotipaikkakunnallaan.

Irakin Kurdistanin ulkopuolelta kotoisin olevien Suleimaniaan muuttavien arabien ja turkmeenien on lähestyttävä Asayishin toimistoa siinä naapurustossa, johon he haluavat muuttaa. Asayishilta he hakevat oleskelukorttia (eli ”informaatiokorttia”). Oleskelukortti on voimassa vuoden ja se on mahdollista uusia. Hakija ei tarvitse takaajaa. Yksin saapuvat mies- tai naispuoliset arabi- tai turkmeenihakijat, jotka ovat kotoisin Irakin Kurdistanin ulkopuolelta, saavat yleensä ainoastaan kuukauden kestävän oleskeluluvan, joka on mahdollista uusia. Yksittäiset arabi- tai turkmeenihakijat, joilla on voimassa oleva työsuhde ja suosittelukirje heidän työnantajaltaan voivat saada vuoden voimassa olevan oleskeluluvan Asayishilta, mikä on mahdollista uusia. Perheet joilla on vuoden pituinen oleskelukortti Suleimaniaan voivat siirtää heidän asumiskorttinsa sinne tai hankkia uuden asumiskortin sieltä. Tässä tapauksessa he voivat siirtää heidän ruokakorttinsa Suleimaniaan, mutta eivät voi hankkia tai uusia heidän CSID/UNID-korttiaan Suleimaniassa.[[71]](#footnote-71)

IOM:n mukaan Suleimaniaan muuttavan on läpäistävä turvallisuustarkastus. Tähän hakijalla on oltava henkilöllisyysasiakirjat.[[72]](#footnote-72)

Landinfon ja Tanskan maahanmuuttoviraston marraskuussa 2018 julkaisemaan raporttiin haastattelema anonyymi lähde ei ollut varma, että tuleeko takaajan olla taustaltaan kurdi. Lähteen mukaan vaatimukset eroavat eri alueilla ja riippuvat myös oleskelulupaa hakevan henkilön etnisestä ja uskonnollisesta taustasta, synnyinpaikasta, sekä hänen yhteyksistään Irakin Kurdistaniin. Lähteen mukaan Asayishilla on enemmän vaatimuksia Raniassa, Pirmagrunissa, Arbatissa ja Chamchamissa asumislupaa hakeville henkilöille.[[73]](#footnote-73)

Landinfon ja Tanskan maahanmuuttoviraston haastatteleman Kirkuk Now-median edustajan mukaan Irakin turvallisuusjoukot vastaavat turvallisuustarkastuksista ns. kiistellyillä alueilla[[74]](#footnote-74). Lähde kuitenkin kertoo, että Iraqi Special Operations Forces (ISOF)-joukot, Hashd al-Shaabi-militiat ja Irakin liittovaltion poliisi ovat estäneet henkilöitä palaamasta kotiseuduilleen. Estetyt henkilöt ovat usein olleet perheitä, joilla on ollut ISIS-yhteyksiä.[[75]](#footnote-75)

CIVIC viittaa IOM:n vuonna 2020 julkaisemaan Tribal Justice Mechanisms and Durable Solutions for Families with a Perceived Affiliation to ISIS-raporttiin[[76]](#footnote-76), kuvaillessaan *salamat al-mawqaf*-nimistä turvallisuustarkastuksissa käytettävää asiakirjaa. CIVICin mukaan sen käyttäminen lopetettiin Nineven läänissä heinäkuussa 2020, mutta se oli yhä käytössä Salah al-Dinin ja Anbarin lääneissä raportin julkaisun aikaan (huhtikuussa 2021). Tässä turvallisuustarkastuksessa käydään läpi kaikki kotitaloudessa olevat perheenjäsenet ja varmistetaan, ettei heillä ole yhteyksiä ISISiin. Toinen CIVICin kuvailema turvallisuustarkastuksessa käytettävä asiakirja on *‘adam matlubiyya*, mikä on oikeuslaitoksen henkilölle myöntämä asiakirja, jossa todennetaan, ettei hän ole etsintäkuulutettu.[[77]](#footnote-77)

## Lähteet

AI (Amnesty International) 11/2020. *Marked for life: Displaced Iraqis in cycle of abuse and stigmatization*. Saatavilla osoitteesta: <https://www.ecoi.net/en/file/local/2041230/MDE1433182020ENGLISH.pdf> (Käyty: 20.4.2023).

CIVIC (Center for Civilians in Conflicts) 4/2021. *Ignoring Iraq’s Most Vulnerable: The Plight of Displaced Persons*. <https://civiliansinconflict.org/wp-content/uploads/2021/04/CIVIC_Iraq_Report_Final-Web.pdf> (Käyty: 18.4.2023).

DFAT (Department of Foreign Affairds and Trade) 1/2023. *DFAT country information report Iraq*. <https://www.ecoi.net/en/file/local/2085737/country-information-report-iraq.pdf> (Käyty: 14.4.2023).

DRC (Danish Refugee Council) & NRC (Norwegian Refugee Council) 9/2022. *Life in the margins: Re-examining the needs of paperless people in post-conflict Iraq*. <https://www.nrc.no/globalassets/pdf/reports/life-in-the-margins/life-in-the-margins.pdf> (Käyty: 14.4.2023).

Global Protection Cluster Iraq

31.10.2021. *Protection Analysis Report: Right to Identity and civil documentation*. Saatavilla osoitteesta: <https://reliefweb.int/report/iraq/protection-analysis-report-right-identity-and-civil-documentation-october-2021> (Käyty: 20.4.2023).

2/2021. *Protection Monitoring System Report 1*. <https://www.humanitarianresponse.info/sites/www.humanitarianresponse.info/files/documents/files/protection_monitoring_report_-_february_2021.pdf> (Käyty: 18.4.2023).

HRW (Human Rights Watch) 3.6.2021. *Iraq: Inadequate Plans for Camp Closures*. <https://www.hrw.org/news/2021/06/03/iraq-inadequate-plans-camp-closures> (Käyty: 18.4.2023).

International Crisis Group

19.10.2020. *Exiles in Their Own Country: Dealing with Displacement in Post-ISIS Iraq*. Saatavilla osoitteesta: <https://www.ecoi.net/en/file/local/2040043/b079-post-isis-iraq_0.pdf> (Käyty: 20.4.2023).

14.12.2018. *Reviving UN Mediation on Iraq’s Disputed Internal Boundaries*. <https://www.crisisgroup.org/middle-east-north-africa/gulf-and-arabian-peninsula/iraq/194-reviving-un-mediation-iraqs-disputed-internal-boundaries> (Käyty: 21.4.2023).

IOM (International Organization for Migration)

1/2021. *Protracted Displacement in Iraq: Revisiting Categories of Return Barriers.* <https://iraqdtm.iom.int/files/DurableSolutions/2021223411770_IOM%20Iraq%20Protracted%20Displacement%20in%20Iraq-%20Revisiting%20Categories%20of%20Return%20Barriers.pdf> (käyty: 19.4.2023).

2021. *Citites as Home: Location Factsheet and Case Studies of Local Integration*. <https://iraqdtm.iom.int/files/DurableSolutions/2021164015151_IOM_Iraq_Cities_as_Home_Location_Factsheets_and_Case_Studies_of_Local_Integration.pdf> (Käyty: 19.4.2023).

Landinfo 11/2018. *Northern Iraq Security situation and the situation for internally displaced persons (IDPs) in the disputed areas, incl. possibility to enter and access the Kurdistan Region of Iraq (KRI)*. Saatavilla osoitteesta: <https://www.ecoi.net/en/file/local/2016441/Northern-Iraq-Security-IDPs-disputetd-areas-Udl%C3%A6ndingestyrelsen-Landinfo-November-2018.pdf> (Käyty: 17.4.2023).

Mansour, Renad, 2/2021*. Networks of power The Popular Mobilization Forces and the state in Iraq*. Chatham House <https://www.chathamhouse.org/sites/default/files/2021-02/2021-02-25-networks-of-power-mansour.pdf> (Käyty: 21.4.2023).

NRC 9/2022. *Twice displaced: The unmet needs of Iraq’s children in informal settlements*. <https://www.nrc.no/globalassets/pdf/reports/iraq-informal-settlements-children/twice-displaced---english.pdf> (Käyty: 17.4.2023).

Parry, Jacqueline, Aymerich, Olga/ World Bank Group 1/2022. *Local Peace Agreements and the Return of IDPs with Perceived ISIL Affiliation in Iraq*. <https://documents1.worldbank.org/curated/en/505801643290927050/pdf/Local-Peace-Agreements-and-the-Return-of-IDPs-with-Perceived-ISIL-Affiliation-in-Iraq.pdf> (Käyty: 18.4.2023).

Parry, Jacqueline, Khoshanawi, Yousif Khalid, O’Neil, Siobhan/ Managing Exists from Armed Conflicts 11/2022. *MEAC Findings Report 20 Rehabilitation and Reintegration of Children from Families with Perceived ISIL Affiliation: Experiences from Iraq and Al Hol*. Saatavilla osoitteesta: <https://www.ecoi.net/en/file/local/2082931/Rehabilitation_Reintegration__Children_Iraq.pdf> (Käyty: 20.4.2023).

Skelton, Mac, Saleem, Zmkan Ali 2/2021. *Displacement and Iraq’s Political marketplace: Addressing Political Barriers to IDP returns*. <https://auis.edu.krd/iris/sites/default/files/iris_displacementreport_singlepages.pdf> (Käyty: 19.4.2023).

Ulkopoliittinen instituutti 3/2021. Irakin turvallisuustilanne: Militiaryhmät ovat ongelma myös Suomen kriisinhallintatyölle. <https://www.fiia.fi/julkaisu/irakin-turvallisuustilanne> (Käyty: 21.4.2023).

UNDP 10/2022. *Affiliated With ISIS: Challenges for the return and reintegration of women and children*. Saatavilla osoitteesta: <https://www.ecoi.net/en/file/local/2082671/ffc55e7af24cc2406ad96bdd44112dde.pdf> (Käyty: 14.4.2023).

UNHCR (United Nations High Commissioner for Refugees) 11/2022. *Relevant Country of Origin Information to Assist with the Application of UNHCR’s Country Guidance on Iraq Ability of Iraqis to Legally Access and Settle Durably in Proposed Areas of Internal Relocation*. Saatavilla osoitteesta: <https://www.ecoi.net/en/file/local/2082216/63720e304.pdf> (Käyty: 12.4.2023).

United Nations Security Council 11.11.2021. *Implementation of resolution 2576 (2021)*. Saatavilla osoitteesta: <https://www.ecoi.net/en/file/local/2064735/S_2021_946_E.pdf> (Käyty: 20.4.2023).

UNOCHA 3/2022. *Iraq Humanitarian Needs Overview*. Saatavilla osoitteesta: <https://www.ecoi.net/en/file/local/2070137/iraq_humanitarian_needs_overview_2022_-_issued_27_march_0.pdf> (Käyty: 14.4.2023).

USDOS (United States Department of State) 21.3.2023. *2022 Country Reports on Human Rights Practices: Iraq*. <https://www.state.gov/wp-content/uploads/2023/02/415610_IRAQ-2022-HUMAN-RIGHTS-REPORT.pdf> (Käyty: 14.4.2023).

USIP (United States Institute for Peace) 2011. *Iraq’s Disputed Territories a view of the political horizon and implications for u.s. policy*. Saatavilla osoitteesta: <https://www.files.ethz.ch/isn/128591/PW69.pdf> (Käyty: 21.4.2023).

Yaqin News 4.9.2021. *مراجعو دائرة تعويضات الموصل يشكون توقف إكمال معاملاتهم بسبب قرار “المساءلة والعدالة”*. <https://yaqinnews.net/politics/327406> (Käyty: 18.4.2023).

Al-Quds al-Arabi 8.12.2020. *موقع عراقي: التصاريح الأمنية كابوس يطارد أهالي الموصل و7 آلاف معاملة معطلة*. <https://www.alquds.co.uk/%D9%85%D9%88%D9%82%D8%B9-%D8%B9%D8%B1%D8%A7%D9%82%D9%8A-%D8%A7%D9%84%D8%AA%D8%B5%D8%A7%D8%B1%D9%8A%D8%AD-%D8%A7%D9%84%D8%A3%D9%85%D9%86%D9%8A%D8%A9-%D9%83%D8%A7%D8%A8%D9%88%D8%B3-%D9%8A%D8%B7%D8%A7/> (Käyty: 18.4.2023).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Vuonna 2003 perustettu kansainvälinen avustusjärjestö, joka keskittyy työssään konfliktialueiden siviilien avustamiseen. Lisää aiheesta voi lukea järjestön verkkosivuilta osoitteesta: <https://civiliansinconflict.org/our-work/> (Käyty: 21.4.2023). [↑](#footnote-ref-1)
2. CIVIC 4/2021, s. 14. [↑](#footnote-ref-2)
3. Järjestö kuvailee verkkosivuillaan itseään kansalaisjärjestöistä, kansainvälisistä järjestöistä ja YK:sta koostuvaksi verkostoksi, joka tekee avustustyötä kriisi- ja konfliktialueilla. Järjestön ohjauskomiteaa johtaa UNHCR (United Nations Commissioner for Refugees). Lisää aiheesta voi lukea järjestön verkkosivuilta osoitteesta: <https://www.globalprotectioncluster.org/about> (Käyty: 21.4.2023). [↑](#footnote-ref-3)
4. Global Protection Cluster 31.10.2021, s. 7. [↑](#footnote-ref-4)
5. UNDP 10/2022, s. 19. [↑](#footnote-ref-5)
6. CIVIC 4/2021, s. 14. [↑](#footnote-ref-6)
7. Landinfo 11/2018, s. 27. [↑](#footnote-ref-7)
8. AI (Amnesty International) 11/2020, s. 27. [↑](#footnote-ref-8)
9. CIVIC 4/2021, s. 13. [↑](#footnote-ref-9)
10. CIVIC 4/2021, s. 13. [↑](#footnote-ref-10)
11. Paikallisyhteisön johtohenkilö, joka toimii asukkaiden ja viranomaisten välisenä yhteyshenkilönä. [↑](#footnote-ref-11)
12. International Crisis Group 19.10.2020, s. 5. [↑](#footnote-ref-12)
13. UNDP (United Nations Development Program) 10/2022, s. 19. [↑](#footnote-ref-13)
14. UNOCHA (United Nations Office for the Coordination of Humanitarian Affairs) 3/2022, s. 138, lähdeviite 218. [↑](#footnote-ref-14)
15. HRW (Human Rights Watch) 3.6.2021. [↑](#footnote-ref-15)
16. DRC (Danish Refugee Council) & NRC (Norwegian Refugee Council) 9/2022, s. 43. [↑](#footnote-ref-16)
17. NRC 9/2022, s. 19. [↑](#footnote-ref-17)
18. DRC (Danish Refugee Council) & NRC (Norwegian Refugee Council) 9/2022, s. 15. [↑](#footnote-ref-18)
19. UNOCHA 3/2022, s. 43. [↑](#footnote-ref-19)
20. HRW (Human Rights Watch) 3.6.2021. [↑](#footnote-ref-20)
21. Landinfo 11/2018, s. 28. [↑](#footnote-ref-21)
22. HRW 3.6.2021. [↑](#footnote-ref-22)
23. UNDP 10/2022, s. 19. [↑](#footnote-ref-23)
24. UNHCR 11/2022, s. 6. [↑](#footnote-ref-24)
25. DFAT (Department of Foreign Affairds and Trade) 1/2023, s. 25. [↑](#footnote-ref-25)
26. USDOS (United States Department of State) 21.3.2023, s. 39. [↑](#footnote-ref-26)
27. NRC 9/2022, s. 19. [↑](#footnote-ref-27)
28. Landinfo 11/2018, s. 27. [↑](#footnote-ref-28)
29. UNDP 10/2022, s. 20. [↑](#footnote-ref-29)
30. IOM 1/2021, s. 31–32. [↑](#footnote-ref-30)
31. Global Protection Cluster 31.10.2021, s. 8. [↑](#footnote-ref-31)
32. UNDP 10/2022, s. vi. [↑](#footnote-ref-32)
33. UNDP 10/2022, s. 20–21. [↑](#footnote-ref-33)
34. Parry, Jacqueline, Aymerich, Olga/ World Bank Group 1/2022, s. 25. [↑](#footnote-ref-34)
35. Landinfo 11/2018, s. 101. [↑](#footnote-ref-35)
36. UNHCR 11/2022, s. 2. [↑](#footnote-ref-36)
37. UNHCR 11/ 2022, s. 4. [↑](#footnote-ref-37)
38. Parry, Jacqueline, Khoshanawi, Yousif Khalid, O’Neil, Siobhan 11/2022/ Managing Exists from Armed Conflicts, s. 7, alaviite 16. [↑](#footnote-ref-38)
39. Parry, Jacqueline, Aymerich, Olga/ World Bank Group 1/2022, s. 7. [↑](#footnote-ref-39)
40. IOM (International Organization for Migration) 24.1.2021, s. 31–32. [↑](#footnote-ref-40)
41. Päätös on luettavissa osoitteesta: <http://unscr.com/en/resolutions/doc/2576> (Käyty: 5.5.2023). [↑](#footnote-ref-41)
42. United Nations Security Council 11.11.2021, s. 10, kohta 64. [↑](#footnote-ref-42)
43. UNHCR 11/2022, s. 10. [↑](#footnote-ref-43)
44. IOM 2021, s. 41. [↑](#footnote-ref-44)
45. IOM 2021, s. 52. [↑](#footnote-ref-45)
46. Tarkempaa tietoa Hashd al-Shaabista, sen hallintorakenteesta ja toiminnasta voi lukea esim: Mansour, Renad 2/2021; Ulkopoliittinen instituutti 3/2021. Osassa englannin kielisissä lähteissä käytetään joukoista termiä Popular Mobilization Forces (PMF) ja yksittäisistä militioista termiä Popular Mobilization Units (PMU). [↑](#footnote-ref-46)
47. Skelton, Mac, Saleem, Zmkan Ali 2/2021, s. 16. [↑](#footnote-ref-47)
48. ”Iraqi National Intelligence Service”. [↑](#footnote-ref-48)
49. UNHCR 11/2022, s. 10–11. [↑](#footnote-ref-49)
50. UNHCR 11/2022, s. 11. [↑](#footnote-ref-50)
51. IOM 2021, s. 11. [↑](#footnote-ref-51)
52. AI 11/2020, s. 28. [↑](#footnote-ref-52)
53. AI 11/2020, s. 28. [↑](#footnote-ref-53)
54. UNHCR 11/2022, s. 12. [↑](#footnote-ref-54)
55. IOM 2021, s. 14. [↑](#footnote-ref-55)
56. IOM 2021, s. 32. [↑](#footnote-ref-56)
57. Al-Quds al-Arabi 8.12.2020. [↑](#footnote-ref-57)
58. Yaqin News 4.9.2021. [↑](#footnote-ref-58)
59. IOM 2021, s. 35. [↑](#footnote-ref-59)
60. IOM 2021, s. 44. [↑](#footnote-ref-60)
61. AI 11/2020, s. 28. [↑](#footnote-ref-61)
62. UNHCR 11/2022, s. 12. [↑](#footnote-ref-62)
63. IOM 2021, s. 56. [↑](#footnote-ref-63)
64. Irakin Kurdistanin aluehallinnon (KRG) turvallisuuspalvelu. [↑](#footnote-ref-64)
65. Eng. *Public Distribution System* antaa oikeuden peruspalveluihin, sekä ruoka-apuun. Lähde UNHCR/11, s. 7. [↑](#footnote-ref-65)
66. UNHCR:n mukaan Asayish koodi annetaan jokaiselle 18-vuotta täyttäneelle henkilölle. Olemassa olevien poliitiikkaan, turvallisuuteen ja hallintoon liittyvien jakolinjojen vuoksi koodi eroaa jokaisessa Irakin Kurdistanin läänissä. Täten henkilöt Erbilistä, Dohukista tai Halabjasta jotka haluavat muuttaa Suleimaniaan tarvitsevat uuden Asayish-koodin. Lähde UNHCR 11/2022, alaviite 49. [↑](#footnote-ref-66)
67. Eng. *Civil Status ID Card (CSID)/ Unified ID Card (UNID)*. Irakin henkilöllisyyskorttina toimiva henkilöllisyystodistus Vuonna 2016 UNID, joka toimii sekä henkilöllisyys että kansalaisuustodistuksena korvasi aikaisemmat henkilöllisyystodistukset. Lähde: UNHCR 11/2022, alaviite 1. [↑](#footnote-ref-67)
68. UNHCR 11/2022, s. 12–13. [↑](#footnote-ref-68)
69. IOM 2021, s. 29. [↑](#footnote-ref-69)
70. UNHCR 11/2022, s. 14. [↑](#footnote-ref-70)
71. UNHCR 11/2022, s. 15–16. [↑](#footnote-ref-71)
72. IOM 2021, s. 20. [↑](#footnote-ref-72)
73. Landinfo 11/2018, s. 105. [↑](#footnote-ref-73)
74. Irakin kiistellyillä alueilla viitataan alueisiin, joiden hallinnasta Irakin liittovaltio ja KRG (Kurdistanin aluehallinto) ovat erimielisiä. Lisää aiheesta voi lukea seuraavista lähteistä: USIP (United States Institute for Peace 2011; International Crisis Group 14.12.2018. [↑](#footnote-ref-74)
75. Landinfo 11/2018, s. 70. [↑](#footnote-ref-75)
76. Kyseistä raporttia ei ole saatavilla julkisista internetissä saatavilla olevista lähteistä. [↑](#footnote-ref-76)
77. CIVIC 4/2021, s. 25, viite 49. [↑](#footnote-ref-77)